Lav et referat af nedenstående tekst:

Tekst:
I disse dage løber der mere end 30 forskellige nationaliteter rundt på halgulvene i Aabybro og svinger battet. En af dem er 14-årige Erik Høier, som er en af de få danskere, der er med på bordtennislejren. -	Det er andet år, jeg er her, og jeg er mest kommet, fordi sidste år, hvor jeg prøvede det for første gang, så fik jeg virkelig, virkelig god træning, siger han. Bordtennisklub var tæt på lukning Det var faktisk tæt på, at bordtennislejret slet ikke blev til noget. Et kollapset samarbejde mellem arrangøreren, bordtennisklubben B75 fra Hirsthals, og en efterskole i Hjørring Kommune, betød, at man ikke vidste, hvor lejren skulle afholdes. I mange år var det nemlig efterskolen i hjemkommunen, der husede de mange spillere, og B75 brugte overskuddet fra lejren til at drive klubben i Hirtshals. -	Det vil sige, at vi slet ikke kunne spille bordtennis mere, og vi ville være nødt til at trække stikket, og det gør jo ondt efter alle de år, siger lejrlederen Lars Rokkjær. Men til klubbens held stod DGI og Sportsefterskole Aabybro klar til at tage imod dem, så de kunne fortsætte med at arrangere bordtennislejr og drive klubben videre. -	Det er virkelig state of the art-muligheder, der er her. Fantastisk svømmehal, fantastiske haller, så det kan rent faktisk ikke være bedre, siger Lars Rokkjær. Internationale trænere Når Erik Høier går til køjs på efterskolen, deler han værelse med en hollænder, som han også er blevet rigtig gode venner med den sidste uge. Til træning er det også et internationalt miljø, han er en del af hver dag. -	Inderen kan rigtig godt lide min baghånd, og egypteren kan rigtig godt lide min balance, så jeg får trænet lidt af hvert og får lidt af det hele med, siger Erik Høier. Den indiske træner Provas Mondal tror også på, at den tidligere vinder af Undoms-DM har en lys fremtid. -	Jeg tror, at han har en god fremtid for Danmark, hvis han fortsætter, siger han. Og Erik Høier træner da også videre på de blå gulve i DGI Huset med store ambitioner til fremtiden. -	Jeg vil prøve at vinde DM igen, og så må det næste være at blive en international spiller, og så vil jeg selvfølgelig gå efter verdensmesterskabet, siger han med et stort smil.

Referat:
I DGI Huset i Aabybro er der gang i en stor bordtennislejr, hvor spillere fra hele verden er med. Men lejren var tæt på ikke at blive til noget, og det kunne have haft store konsekvenser for arrangøreren.